JohanHeinsen/ENO huggingface dataset:
Viborger Samler, 1848-03-28
Hs. M. Kongen har i disse Dage i egen Person efterseet Arbeiderne paa Langelinie. Ved denne Leilighed strømmede endeel Mennesker ind paa Langelinie, uanseet at de ikke vare i Besiddelse af Adgangs-Tegn; disse forsøgte man at trænge tilbage, men Hs. Maj. yttrede: "Lad Dem kun blive, De høre til mig!" hvilke Ord naturligt fremkaldte de Forsamledes gjentagne Hurra for Hs. Maj. (* Studenternes Væbningscomitee tilskrev under 22de Do. Generaladjutanten for Landetaten, og tilbød paa Studenternes Vegne at forrette Vagttjenesten i Kjøbenhavn, hvis saadant gjordes fornødent. J Torsdags er der indløbet en Skrivelse til Comiteen, hvori Major Flensborg i Generalstaben paa Krigsministerens Vegne takker for de gjorte Tilbud, som vil blive modtaget, hvis Omstændighederne skulde fordre det. Ligeledes underretter han om, at der snarest muligt vil blive given Bestemmelse om Studenternes Vaabenøvelser og deres Anvendelse til Stadens Forsvar.
Viborger Samler, 1848-03-28
J Onsdags Aftes fandt efter udgaaet Opfordring et talrigt Møde Sted i Kbhavns Hippodrom, paa hvilket efter Opfordring af Bøssemager Christensen en Mængde Borgere af alle Klasser besluttede at tegne sig til Vaabenøvelse og activ Tjeneste i Fædrelandets Forsvar.
Viborger Samler, 1848-03-28
J et Circulaire af Kjøbenhavns Stadshauptmandskab til "Medborgerne af Kjøbenhavns Borgervæbning," dateret den 22de De, hedder det: "Værer beredte, saasnart Kongens og Fædrelandets Kald maatte komme. Nu Medborgere, For Kongen, for Lovlighed og Orden!
Viborger Samler, 1848-03-28
Da Medborgere, Om Kongen! for Kongen og Fædrelandet!"
Viborger Samler, 1848-03-28
Fra den nye Krigsminister læses Følgende i Fædrl.""Medborgere!
Viborger Samler, 1848-03-28
Mange danske Mænd have, i Anledning af den truende Krigsfare, henvendt sig til mig, deels for at tilbyde deres Tjeneste, deels for at forlange Vaaben og andre Væbningsgjenstande, deels med Forslag til Krigsforetagender. Jdet jeg i fuldeste Maade paaskjønner denne levende Fædrelandskjærlighed, som har fremkaldt disse Yttringer, maa jeg dog gjøre opmærksom paa, at der, for ikke at afbryde eller forsinke de før min Embedstiltrædelse med Jver paadrevne Rustninger, maa hengaae nogen Tid, førend de forskjellige Tilbud og Begjæringer kunne fyldestgjøres. Jdet jeg meddeler dette, maa jeg tillige bringe mine Medborgere i Erindring, at det ikke er nok at samle Folk for at have en Hærmagt, men at mange vigtige Elementer komme med i Betragtning, samt at letsindig udførte Krigstog føre til egen Fordærv og Fjendens Fremgang. - For at jeg skal kunne udrette Noget, maa jeg have nogen Tid. Paa et Par Dage lader sig ikke et saa besværligt Maskineri, som det jeg har forefundet, bringe i god Gang. Kjøbenhavn, den 24de Marts 1848.
Viborger Samler, 1848-03-28
Stemningen i Kbhvn, har i disse Dage været udmærket, og Folkets rolige og ordentlige holdning kan ikke noksom roses. Studenterstanden maa ligeledes prises forden Opoffrelse og Udholdenhed, hvormed den har sørget for Ordenens og Rolighedens Opretholdelse i disse Dage, og den skyldes det vist meget, at Alt er gaaet saa godt af. J Fredags Aftes samlede sig en Folkemængde meest af de simplere Classer ud for Studenterforeningen og bragte Studenterne et Leve. Derfra begav den sig til Christiansborg, hvor den affang "Danmark deligst Vang og Vænge og udbragte et ni Gange gjentaget Hurra for Kongen, hvorpaa den drog videre og udbragte Leve for forskjellige af de nye Ministre, alt i den skjønneste Orden og i al Gemytlighed, og skiltes derpaa ad. Paa flere Steder i Bredgaden og Blancogaden var der illu(Brl. Td.) mineret.
Viborger Samler, 1848-03-28
Slesvig=Holsteen. Hamborg, den 25de Marts. Vi ere bemyndigede, siger Børsenhalles Redacteur, til at bekjendtgjøre Jndholdet af nedenstaaende Skrivelse fra Kongen af Preussen. . ."Jeg har paataget mig Forsvaret for den tydske Sag i Farens Dage, ei for at usurpere Andres Rettigheder, men for efter Kræfter at bevare det Bestaaende, saavel med Hensyn til Ud som Jndlandet. Til denne bestaaende Ret regner jeg den, der tilkommer Hertugdømmerne Slesvig og Holsteen, og hvilken Ret udtales i følgende Sætninger, der ingenlunde krænke Kongeriget Danmarks Rettigheder: 1) at Hertugdømmerne ere selvstændige Stater; 2) at de ere fast med hinanden forbundne Stater; 3) at Mandsstammen hersker i Hertugdømmerne.
Viborger Samler, 1848-03-28
J denne Retning har jeg allerede yttret mig ved Forbundsdagen, og ved dette bestaaende Retsforhold er jeg beredt til, i Betragtning af Forbundsbeslutningen af 17de Septbr. 1846, at beskytte med de meest passende Midler, Hertugdømmerne Slesvig=Holsten imod eventuelle Anmasselser (Uebergriffe) og Angreb. Jeg haaber iøvrigt, at der ikke truer Hertugdømmernes Nationalitet nogen alvorlig Fare, og jeg har i modsat Tilfælde den faste Tillid, at mine tydske Forbundsfæller ville, ligesom jeg, ile til Hertugdømmernes Beskyttelse. (Undertegnet, Frederik Wilhelm.) Berlin, den 24de Marts 1848.
Viborger Samler, 1848-03-28
J en Correspondentartikel fra Kiel af 24de Marts skrives: "Den idag hertil ankomne Dampbaad Kopenhagen", der igaar Middag afgik fra Kjøbenhavn, medbragte et aabent Brev fra den, ved Dampskibets Afseiling, endnu hos Kongen forsamlede slesvigholstenske Deputation, hvori Samme (d. c. Deputationen) indstændig fraraader alle Voldsomhedsforholdsregler i Hertugdommerne, da den havde Haab om at bevirke en for alle Parter tilfredsstillende Opløsning af deres Anliggender. Slutningen af det aabne Brev lyder saaledes: Christiansborg Slot, Kl. 12 1/2. J Audiencen anmeldtes af Kongen Scheels Entledigelse. Det Øvrige staaer i Forhandlingens Stadium. Der afholdes et Statsraad, og vi oppebie paa Slottet Resultatet."
Viborger Samler, 1848-03-28
Fæstningen Rendsborgs Overrumpling er af Prinds Fredrik udført igaar (Datum mangler, med megen Snildhed (Geschick) og uden mindste Blodsudgydelse. Tidlig om Morgenen begav Prindsen sig med et Extra-Jernbane tog, ledsaget af omtrent 300 Lauenburger-Jægere og 30 Kieler=Borgere, fra Kiel til Rendsborg og kjørte uhindret ind i Jernbaneporten. Da hans Mandskab havde forladt Jernbanevognene, rykkede han med samme løs paa Hovedvagten, lod fælde Bajonetten og opfordrede Vagtmandskabet til at overgive sig; dette skeete, de øvrige Tropper fulgte Exemplet (kun den 14de, ikke til Forbundscontingentet hørende, Bataillon gjorde nogle, dog snart overvundne Vanskeligheder) og Prindsen befandt sig i Besiddelse af Fæstningen og havde overtaget befalingen over Tropperne, førend Commandanten havde faaet Underretning om det Passerede. Præsidenten for Borgerforsamlingen, Vendt, kundgjorde strax denne Begivenhed. Sagernes Tilstand i Rendsborg har indgydt Prindsen, saadan Tillid, at han har erklæret, at man ei skal tilsende ham Friskarer, førend han selv kalder dem til Rendsborg. Garnisonens Frafald i Glückstadt stadfæstes; de danske Officierer, navnlig Oberst Lobedanz og Capt. Friis, have nedlagt deres Poster. Jdag (uden Datum) skulle 250 Mr. af Garnisonen afgaae med et Extratog til Rendsborg.
Viborger Samler, 1848-03-28
J Neumünster har i sidste Nat (Dat. mangler) en Gadetumult fundet Sted, der dog ikke synes at have havt nogen politisk Tendents, og der hurtig dæmpedes af en gjennemdragende Skare Frivillige.
Viborger Samler, 1848-03-28
Fra Slesvig meldes, at Regjeringspræsident Scheel har forladt Staden, og at ogsaa Garnisonen er afmarscheret deels Nord, deels Syd paa.
Viborger Samler, 1848-03-28
Altona, den 24de Marts. Alton, Mercur indeholder følgende Erklæring: "Vi ere bemyndigede til at modsige den idag i Mercuren indførte Efterretning, at der forkort Tid siden er fra Bankinstitutet i Altona afsendt en Sum af 600,000 Rbd., saaledes som da ogsaa i Løbet af dette Aar ingen Pengeforsendelser have fundet Sted fra Bankinstitutet, og det af den simple Grund, fordi ingen Bankrenter ere hævede siden April 1845."
Viborger Samler, 1848-03-28
Den 23de om Aftenen var Altona glimrende illumineret og en jublende Mængde drog igjennem Gaderne. Roligheden er ikke forstyrret. – (Jdag (den 24de) er Hertugen af Augustenborg paa Tilbagereisen fra Berlin ankommen til Altona. Han begiver sig til Rendsborg.)
Viborger Samler, 1848-03-28
Udtog af et Brev fra Flensborg af 26de Marts, Kl. 4 3/4 om Eftermiddagen. Den kongelige Hilsen" er idag ankommen hertil, men ikke optaget med Bifald af den større Deel af de herværende Borgere, i det endog det dansk sindede Parti, frygtende for et Jndgreb (Schmalerung) i Hertugdommets Rettigheder, ikke stemmer for en fuldkommen Jndlemmelse af Slesvig i den danske Stat. - Som Følge af en (af hvem, anføres ikke) udstedet Opfordring have idag Magistraten og de de puterede Borgere anerkjendt den provisoriske Regjering i Kiel. - Magistraten har idag udstedet en Opfordring til Borgerne om at beskytte de offentlige Kasser, saasom Told=, Post, Spare= og Laane=Kassen, deFilialbanken og den slesvig-holsteenske Banquierforretning tilhørende Kasser m. m., samt opfordret til Rolighed.
Viborger Samler, 1848-03-28
Jdag ere paa Grund af Hestemarkedet mange Fremmede ankomne til Staden, men paa Markedet er ikke en eneste Hest. - Paa Landeveien seer man mange unge Mennesker, decorerede med sorte, røde og gyldne Kokarder og Baand. Alt er i stor Bevægelse og Gjæring; hidtil have imidlertid ingen tumultuariske Opløb fundet Sted.
Viborger Samler, 1848-03-28
Den Hanoverske "Morgenzeitung, stadfæster, at Jndkaldelsen af Contingenterne til det 100de Forbundscorps(Reserverne undtagen) skeer med Hensyn til SlesvigHolsteen. Disse Tropper, skriver den, ville indtage en imponerende Stilling imod Danmarks fiendtlige Begierlighed (gegen die feindlichen Geliste Dännemarks).J de forskjellige jydske Kjøbstæder saavelsom paa Landet udtaler sig en varm Begeistring og Jnteresse for Fædrelandet under nærværende critiske Omstændigheder, og overalt gribes kraftige Forholdsregler. J Aarhuus ved toges ved en Forsamling i Ridehuset i Fredags en Adresse til Hs. Maj., og Dagen efter afreiste en Deputation med Adressen til Kbhn. Endvidere anmeldtes ved denne Forsamling i mindre end 2 Timer et Pengebidrag af 4000 Rbd.; den Første der tegnede sig herfor, var Kjøbm. H. Ree med 500 Rbd. – J Randers, hvor Byens Borger-Corpser daglig forstærkes ved Frivillige og et frivilligt ridende Corps desuden er oprettet, har man, for at lette det paa Arsenalet liggende Artillerie-Detaschement (der fortiden er stærk beskjæftiget med Laboratorie=Arbeide) Tjene stens Besværlighed, indtil videre afløst Folkene ved Vagt tjenesten ved Arsenalet og Krudttaarnet, der fortiden skal indeholde et meget betydeligt Forraad. – Ogsaa i Skive har der i Løverdags dannet sig et Fricorps, der allerede tæller over 100 Medlemmer. Jndøvelsen i Vaabenbruger begyndt under en duelig Exerceermesters Veiledning.
Viborger Samler, 1848-03-28
Kherre Brettons i Gaarsavisen indrykkede Opfordring om gratis at stille Heste til Fædrelandets Tjeneste, skal allerede hos Flere have fundet Gjenklang, og navnlig har Fabrikeur Bruun til Bruunshaab tegnet sig for 3 Heste. Det til i Søndags her i Byen berammede Maskebal blev ikke afholdt som Følge af nærværende Tids Begivenheder. Saavel i Kbhavn som i Aarhuus har man af samme Grund ogsaa udsat et ligeledes annonceret Maskebals Afholdelse.
Viborger Samler, 1848-03-28
Paa 3die Onsdag i Faste prædiker Hr. Pastor Bruun i Domkirken.
Viborger Samler, 1848-03-28
Avenrisskurves. Vaa Veien imellem Viborg og Kindsholm er sidste Løverdag af mig funden en sølvbeslagen Merskumspibe med Rør, som den rette Eier, imod at betale dette Avertissements Bekostning og en passende Findeløn, kan erholde udleveret paa Lysgaard og Hids Herreders Contoir. Hindberg, Levring Sogn, den 27de Marts 1848. Jens Nielsen Overgaard.
Viborger Samler, 1848-03-28
Udsalg af Manufacturvare.
Viborger Samler, 1848-03-28
I denne og næstfølgende Uge udsælges endeel Manufacturvare, imod contant Betaling. betydeligt under Indkjøbsprisen, hvoriblandt Bomuldstøier, & 3/4 Sirtzer, diverse Tørklæder, samt endeel Broderier og Baand m. m. L. Frost. 1000 Rbd. er at erholde tillaans i 11te December Termin d. A. samlede, eller i mindre Summer imod 3 1/2 pCt. Rente, og første Prioritet i Land-Eiendomme. Det Nærmere erfares i Skive hos Procurator Øllgaard. Dagvognen til Aarhuus over Ans afgaaer Søndagen den 2den April, Formiddag Kl. 6, og saaledes fremdeles hver Søndag indtil Udgangen af October. Den retournerer hertil hver Mandag Eftermiddag Kl. 4 1/2. Viborg Befordringscontoir, den 27de Marts 1848. S. Hagemann.
Viborger Samler, 1848-03-28
Dagvognen til Aarhuus over Randers afgaaer Onsdagen den 5te April, Formiddag Kl. 10, og fremdeles indtil Udgangen af October hver Onsdag Formiddag til samme Tid. Den retournerer hertil hver Torsdag Eftermiddag Kl. 5 3/4. Viborg Befordringscontoir, den 27de Marts 1848. S. Hagemann.
Viborger Samler, 1848-03-28
Nogle Skjepper Nødløg kan kjøbes hos Chr. Gullev.
Viborger Samler, 1848-03-28
Onsdagen den 29de Dennes, om Formiddagen Kl. 9, af holdes i de Kongelige Skovanlæg paa Alheden Auction over endeel Bielker, Spændetræer og Lægter. Auctionen tager sin Begyndelse i Nærheden af Undertegnedes Bopæl. Steendalgaard, den 20de Marts 1818. Bang.
Viborger Samler, 1848-03-28
Auctionsplacat. Torsdagen den 30te Dennes, Formiddag Kl. 10 præcise, bliver i Skolelærer Nielsens Gaard afholdt offentlig Auction over de Landsoverretsprocurator Nyboe's Stervboe tilhørende Effecter, bestaaende af: Guld, Sølv, Borde, Speile, Sopha, Stole, Sengested, Sengeklæder, Glas og Porcellain, Linned og Dækketøi, en betydelig Bogsamling, hvoriblandt Schous Udtog af Forordningerne fra 1670-1846, gammelt juridisk Archiv 30 Bind, nyt juridisk Archiv 30 Bind, juridisk Tidsskrift 40 Bind, Collegialtidender fra 1798-1811, Petersens Lovlexicon, m. fl. saavelsom flere Bøger af juridisk og æstetisk Jndhold. Nogle Kobberstykker og Malerier, hvoriblandt Danmarks Konger med Dronninger fra Christian den 1ste m.m. M. Conditionerne erfares paa Auctionsstedet. Lysthavende indbydes. Viborg Auctionscontoir, den 16de Marts 1848. Chr. Koefoed.
Viborger Samler, 1848-03-28
Ved Proclama, som snarest mueligt vil blive læst ved vedkommende Over- og Underret, indkaldes herved Creditorerne i afgangne Landsoverretsprocurator Jacob Nyboe's Dødsboe til med 12 Ugers Varsel at anmelde for undertegnede Skifteforvalter deres Fordringer. Med samme Varsel indkaldes herved den Afdødes Arvinger for at legitimere deres Arveret. Viborg Skifteret, den 22de Februar 1848. Chr. Koefoed. Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-03-30
Stifts-Tidende. Vive Forsendes med Brevposten i Danmark og Hertugdømmerne. sal.
Viborger Samler, 1848-03-30
Torsdagen den 30 Marts 1848. Nr. 54. 76 Aarg.
Viborger Samler, 1848-03-30
Tydskland. "Løverdag Middag (den 18de Marts), da hine skjebnesvangre Skud faldt i den umiddelbare Nærhed af det kgl. Slot i Berlin, som man ikke med Uret har sammenlignet med hine, der faldt ved Guizots Hotel, begav Politipræsident v. Minutoli og det academiske Senat, sig til Kongen. Alle Forestillinger og Bønner om at trække Militairet tilbage vare forgiæves. Da de første Kanonskud tordnede, efter Kongelig befaling, ilede Minutoli fortvivlet afsted, og opfordrede selv Borgerne om at gribe til Vaaben. Senatet forblev hos Kongen, og det vilde maaskee have udrettet noget Godt, dersom ikke Ministeren Thille, der vel indsaae, at hans sidste Time nærmede sig, havde opbudt den meest hadefulde Dialektik for at overtale Kongen til en voldsom Dæmpen, af Opstanden. Stedse lod det endnu, at det kun var Afskummet af Befolkningen, der stod ved Barrikaderne, og da den Efterretning indløb, at Studenter havde Commanden ved Barrikaderne, foer Kongen med megen Heftighed løs paa en af Professorerne, fordi Studenterne havde sluttet sig til Rebellerne. Uafladelig indløb Seiers efterretninger fra Militairet, saa at Kongen kunde hvert Øieblik haabe at bringe Pakket tilbage til Orden. Men Scenen havde forandret sig; det var ikke længere Pakket, der ledede Opstanden; alle Stænder (af de mere specielle Efterretninger erfares, at endog civile Embedsmænd fegtede paa Borgernes Side) deeltoge i Kampen, og nu begyndte den 15 Timers Kamp, hvori mere end 1000,000 Patroner afskødes. J de mere rolige Egne af Staden, hørtes ofte en længe vedvarende Pelotonild; kun afbrudt af Kanontordenen og Folkets Kampskrig, hyppig til en og samme Tid fra flere Retninger, ret som om flere Tordenveir paa Himmelen rasede og udgøde deres Jldstrømme. Den Omstændighed, at Gen. Møllendorf toges tilfange, og dennes Breve til Kongen og Soldaterne, som man aftvang ham, bidrog dog Meget til Vaabenstilstanden, der sluttedes den 19de Marts. Iøvrigt var Kampen dengang endnu afgjort. Ved Morgengryet stod Artilleriet rundt om det kgl. Slot, da Tropperne vare i Besiddelse af nogle af de vigtigste Gader; men de vare i høieste Grad udmattede; de vare modløse; flere Troppeafdelinger, som Kongen senere har maattet benaade, vare gaaede over til Borgerne. Det var neppe at tænke paa at fornye Kampen." De i Lazaretherne døde Krigere ere jordede. Officierer, Underofficierer og Menige fulgte de 20 Liigkister; iblandt Folkemasserne viste sig en veemodig Stilhed.
Viborger Samler, 1848-03-30
Fra Crefeld i Rhinpreussen meldes under 21de Marts, at den 20de om Aftenen var Roligheden i Staden bleven forstyrret paa en meget beklagelig Maade. Kl. 9 1/2 om Aftenen forsamlede Pøbelen sig foran Schulz's og Westens Fabrikbygning, slog alle Vinduer og Døre itu, og demolerede Schulz's Vaaningshuus. Derefter rykkede Hoben til Schopen" og "der Meer, hvor Ødelæggelsesværket atter udførtes. En Bande styrtede ind i Gaarden, og sønderslog Meubler, Speile, ødelagte Malerier: et kostbart Wiener-Flugel styrtedes ud af Vinduet; kort, Alt hvad ikke var jernfast, sloges i Stumper og Stykker. Først Kl. 11 1/2, efterat Vinduerne ogsaa vare slaaede itu hos flere andre Fabrikanter, kom Borgervagten sammen og drev Hobene fra hinanden.
Viborger Samler, 1848-03-30
Jndenlandske Efterretninger. Trofaste danske Mænd, J denne Farens Stund har det dybt rørt mit Hjerte, at J glemme Eder selv og kun erindre Eders Konge og Eders Fædreland. Allevegne fra indstrømme Udtryk af urokkelig Hengivenhed og Tilbud om de største Opoffrelser. Det er mit Hjertes Trang og min Kongelige Pligt at lade et Svar udgaae til mit Folk. Danner, saavidt det staaer til Eder, ved egne Midler frivillige bevæbnede Corps, der slutte sig til min Hær, under den militaire Commando. Mange have gjort et saadant Tilbud; efterfølger deres Exempel. Eders Jver for at uddanne Eder til Fædrelandets Forsvarere skal jeg imødekomme ved saasnart muligt at sende Eder kyndige befalingsmænd. Stiller Eder Alle som Een under mit, under Fædrelandets Banner. Alles Jver styrke Alles Sammenhold, og, om Gud vil, skal Lovligheden beseire Oprøret og føre Fædrelandet til Fred, Frihed og Ære.
Viborger Samler, 1848-03-30
Christiansborg Slot, den 28de Marts 1848. Frederik R. A. W. Moltke. Proclamation til Soldaterne. J Mandags Eftermiddag vare de Tropper, som skulle afgaae fra Kjøbenhavn, 1ste og 5te Liniebataillon samt 2den Husareskadron, opstillede paa Exerceerpladsen, hvor de modtoge nedenstaaende Proclamation. Derefter indfandt Hs. M. Kongen sig, ledsaget af sine Adjutanter, og modtoges med umaadelig Jubel saavel af Soldaterne som af den store forsamlede Folkemængde. Hs. Majestæt talte opmuntrende til Tropperne og endte med de betydningsfulde Ord: "Lev vel, vi sees snart!" Den stormende Jubel ledsagede Ham, da Han forlod Pladsen og igjennem Gaderne, hvor man fra Vinduerne tilviftede Ham med Tørklæderne. Soldater, Hele det danske Folks Øie er henvendt paa Eder! Et skjønt Hverv er Eder overdraget: at kjæmpe for den retfærdige Sag. Eders Konge er overbeviist om, at denne Følelse besjæler Eder Alle. Saa antager da Eders Konges Løsen: Med Gud! for Konge og Fødeland, og Kongens og Folkets Velsignelse følger Eder!
Viborger Samler, 1848-03-30
Christiansborg Slot, den 27de Marts 1848. Frederik R.
Viborger Samler, 1848-03-30
Hs. Maj. Kongen agter i næste Uge at reise til Fredericia, for der for det Første at opslaae sin Residents og om fornødent gjøres at stille sig i Spidsen for Hæren.
Viborger Samler, 1848-03-30
Efter Forlydende har Størstedelen af Livjægercorpset til(Flopst.) budt at ledsage Allerhøistsamme.
Viborger Samler, 1848-03-30
Med Hensyn til det almindelig udbredte Rygte, at preussiske Tropper skulde staae rede til at marschere ind i Holsteen, for at understøtte Separatisterne, har det udenlandske Departement erklæret, at dette er aldeles grundløst.
Viborger Samler, 1848-03-30
Kongen af Preussen har erklæret, at kun naar det Rygte viser sig sandt, at Kongen af Danmark er fangen af sine Undersaatter og ufri, vil han lade Tropper intervenere, ellers ikke. (Flyst.)
Viborger Samler, 1848-03-30
Minister Orla Lehmann er afreist i Mandags Morges tidlig. Han har begivet sig over Falster til Rügen, for derfra skyndsomst at naae Paris, hvorhen hans Mission allerførst kalder ham.
Viborger Samler, 1848-03-30
Den kgl. Høiskole er bleven opløst og alle første Classes Aspiranter ere optagne blandt Armeens Officierer.
Viborger Samler, 1848-03-30
Det sidste er ogsaa Tilfældet med den første Classe af Landcadetterne. (Flyst.)
Viborger Samler, 1848-03-30
Corvetten Najaden", Chef, Capitainlieutenant Baron Dirkink-Holmfeld, Ridder af fl. Ordner og Orlogsbriggen "St. Thomas", Chef, Capitainlieutenant M. N. Sven son, Ridder af Æresl. bestemt til Kiel, afgik saaledes: Corvetten den 26de Kl. 4 1/2 Efterm., bugseret af Dampskibet "Geiser og Briggen den 27de Middag, bugseret af Dampskibet Hertha. (Bl. Tid.)Der siges med Bestemthed, at en Mængde Embedsmænd i det tydske Cancelli i Kjøbenhavn have forlangt deres Afsked og allerede have begivet sig paa Reisen.
Viborger Samler, 1848-03-30
Udtog af et Brev fra Kjøbenhavn af 28de Marts: "J kunne ikke gjøre Eder noget Begreb om den Begeistring her hersker. Jgaar afgik herfra pr. Dampskib 1ste og 5te Bataillon, ligesaa 1 Gardeescadron; men langt flere følge. Vi Brødre (Studenter) exercere fra Morgen til Aften, og vi skulle derefter ansættes for at indøve Reserven, naar samme indkaldes. Foruden "St. Thomas" og "Najaden",der ere afseilede, vil Fregatten Galathea afseile imorgen. Hurra for Fædrelandet."
Viborger Samler, 1848-03-30
En nordslesvigsk Deputation, bestaaende af den Deputerede Hans Krüger fra Biftofte, Nis Lorenzen og Møller Staal, er ankommen til Kbhavn, for at bede om skyndsomst Bistand. De nordslesvigske Bønder have allerede begyndt at væbne sig med Rifler og Leer, for at sætte sig til Modstand mod de fremtrængende Tydskere. Bøndernes Antal er meget stort, de ere begeistrede for Konge og Fødeland, men hvad der mangler dem, er den fornødne Organisation og navnlig den Bistand fra de danske Troppers Side, som ikke alene vil give dem Kraft, men ogsaa støtte det moralske Mod, de i saa høi Grad have behov.